29. Υπεράσπιση της κοινοβουλευτικής ασυλίας του κ. Luigi de Magistris (
Sergio Paolo Francesco Silvestris
(IT) Κυρία Πρόεδρε, θα ήθελα να διευκρινιστεί ένα ζήτημα. Θα ήθελα να πληροφορηθώ εάν η ψηφοφορία που πρόκειται να διεξαγάγουμε είναι αποτέλεσμα αυτόματης διαδικασίας ή ειδικού αιτήματος που υπεβλήθη από τον κ. de Magistris, ο οποίος έχει αποκτήσει με την πάροδο των ετών τη φήμη ότι επιτίθεται κατά των προνομίων των πολιτικών, υποστηρίζοντας ότι πρέπει να υπερασπίζουν τον εαυτό τους ενώπιον των δικαστηρίων και να μην αναζητούν νομικά "παραθυράκια" για να το αποφύγουν. Θα ήθελα να μάθω ουσιαστικά εάν ζήτησε την ασυλία ο κ. de Magistris ή εάν πρόκειται για αυτόματη διαδικασία.
Κυρία Πρόεδρε, θα μπορούσατε, παρακαλώ, να αποσαφηνίσετε αυτό το ζήτημα, διότι εάν ο κ. de Magistris επιδιώκει να αποφύγει τη δίκη ...
(" Πρόεδρος διακόπτει τον ομιλητή)
Πρόεδρος
Κύριε Silvestris, μπορώ να σας απαντήσω; Ρωτήσατε εάν ζήτησε την ασυλία ο κ. de Magistris ή εάν πρόκειται για αυτόματη διαδικασία; Σε ποιον απευθύνετε την ερώτηση;
Με ενημερώνουν ότι ο κ. de Magistris ζήτησε την υπεράσπιση της ασυλίας του.
